Anker 633 Magnetic Battery er et massivt ekstra batteri til iPhone

Der findes efterhånden en del valgmuligheder, når det gælder magnestiske batteripakker, der kan hægte sig bagpå din iPhone. Forleden kunne vi fortælle at Apple har opdateret deres eget MagSafe Battery Pack, således det kunne lade med højere hastighed.

Hvis du er ligeglad med strømlinet design og primært har øje på kapaciteten, så er Ankers nye 633 Magnetic Battery muligvis løsningen.

Anker 633 Magnetic Battery har indbygget fod

Hvor Apple Magsafe Battery Pack til sammenligning kan tilbyde 40 procent ekstra batteriopladning til en iPhone 13 Pro Max, så kan Ankers seneste kreation forlænge batteritiden med 180 procent til samme model. Det kan lade sig gøre grundet batteriet størrelse på hele 10.000 mAh.

Når batteriet lader en iPhone trådløst (via Qi-standarden), så foregår det med en hastighed på 7.5 Watt. Men batteripakken har også en USB-C-tilslutning. Bruges den, så kan du stedet lade med 20 Watt.

Der er naturligvis et stykke op til specifikationerne på Ankers seneste batterimonster i form af Anker 757 PowerHouse. Prisen er derimod også en helt anden. Den omtrentelige pris er 600 kroner for den magnestiske batterirygsæk omregnet fra dollars, da den danske pris endnu er ukendt. Indtil videre kan det købes på Amazon, hvor det dog i skrivende stund er udsolgt.

Anker 633 Magnetic Battery er et massivt ekstra batteri til iPhone